
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № ………………………./………………….2024 г.
ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград
Относно: Отдаване под наем на недвижим имот – частна общинска собственост: обособена част, находяща се в жилищен блок, УПИ VІІІ-300, кв. 23 по ПУП на с. Старцево
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
По силата на Акт за частна общинска собственост № 273/01.07.2002 г. Община Златоград е собственик на обособена част с площ от 171 м2, находяща се на първи етаж в жилищен блок на ул. „Васил Левски“, с. Старцево, УПИ VІІІ – 300, кв. 23 по ПУП на с. Старцево.

С договор № 185/01.11.2013 г. обособената част бе предоставена под наем на „О****“ ЕООД, представлявано от Я*** К******с предназначение: за производствени (шивашки) дейности. Срокът на договора е изтекъл на 31.10.2023 г.

Съгласно разпоредбите на Закона за общинската собственост, максималният срок за отдаване под наем на имоти - частна общинска собственост, се определя от общинския съвет и не може да бъде по-дълъг от 10 години.

Съгласно действаща Наредба № 2 за реда за придобиване, управление и разпореждане с общинско имущество на ОбС Златоград, недвижими имоти – частна общинска собственост, предназначени за стопански нужди, се отдават под наем,  след решение на общински съвет, от кмета на общината, чрез публично оповестен търг или публично оповестен конкурс.

Отдаване под наем на имота е включено  в Годишната програма за управление и разпореждане с имоти - общинска собственост за 2024 г., приета с Решение № ………………………… 2024 г. на Общински съвет Златоград, който Община Златоград има намерение да предостави под наем.

С писмо наш вх. № 10-00-217/04.12.2023 г. Кметът на Кметство с. Старцево предлага отдаването под наем на горепосочената обособена част да бъде извършено чрез провеждане на публично оповестен търг, за срок от 10 години, с предназначение: за производствени (шивашки) дейности.

Във връзка с гореизложеното, с настоящата докладна записка, правя предложение за откриване на процедура за провеждане на публично оповестен търг с явно наддаване за отдаване под наем на обособена част с площ от 171 м2, находяща се на първи етаж в жилищен блок на ул. „Васил Левски“, с. Старцево, УПИ VІІІ – 300, кв. 23 по ПУП на с. Старцево, по реда на чл. 21 от Наредба № 2 за реда за придобиване, управление и разпореждане с общинско имущество на ОбС Златоград и предлагам на Вашето внимание следния проект за  

Р Е Ш Е НИ Е
Общински съвет Златоград, на основание чл. 21, ал.1, т. 8. от ЗМСМА, чл. 14, ал. 1 и 8 от Закона за общинската собственост, чл. 19 от Наредба № 2 за реда за придобиване, управление и разпореждане  с общинско имущество на ОбС  Златоград,      

Р Е Ш И


1. Да се извърши процедура по провеждане на публично оповестен търг с явно наддаване за отдаване под наем на следния общински недвижим имот:  обособена част с площ от 171 м2, находяща се на първи етаж в жилищен блок на ул. „Васил Левски“, с. Старцево, УПИ VІІІ – 300, кв. 23 по ПУП на с. Старцево (Акт за частна общинска собственост № ***/01.07.2002 г., вписан в Служба по вписванията при Районен съд – Златоград с вх. рег.№ ***/12.06.2007 г., том I-165, дело 196/07 г., партида: 24), при следните тръжни условия:
1.1. Минимална тръжна месечна наемна цена за имота, в размер на 108,07 лева (сто и осем лева и седем стотинки), без ДДС, изчислена, съгласно Тарифата за базисни наемни цени за кв. м. на общински имоти, по Приложение 1 към Наредба №  2 на Общински съвет Златоград за реда за придобиване, управление и разпореждане с общинско имущество.

Върху достигнатата тръжна месечна наемна цена се начислява ДДС.

1.2. Срок за отдаване под наем   – 10 години от сключване на договора за наем.
            1.3. Предназначение на обекта – за производствени (шивашки) дейности.
1.4. Основните и текущи ремонти на отдадения под наем обект, във връзка с  използването му  по предназначение, са за сметка на наемателя. 

2. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен търг с явно наддаване, която да съдържа: описание на имота; вида на търга; начална тръжна цена; начина на плащания и евентуални обезпечения; датата, мястото и часа на провеждане на търга; размер на депозита и други тръжни условия, съгласно настоящото решение, по реда на Глава седма от Наредба № 2 на ОбС



Приложения: копие на Акт за частна общинска собственост № ***/01.07.2002 г.; становище с наш вх. № 10-00-217/04.12.2023 г. Кмета на Кметство с. Старцево.
С уважение,

МИРОСЛАВ ЯНЧЕВ

Кмет на Община Златоград
ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

